So si? – Na, mi van? » Romákról a választások előtt
Pusztai Erzsébet, László Zoltán, Szombati Kristóf, Teleki László, Hell-Nagy István
Megkérdeztük a parlamentbe készülő politikusokat, milyen változásokat terveznek pártjaik az elkövetkező négy évben, hogyan tudják megoldani a jelenlegi roma problémákat, amelyek mindenkit érintenek?
A közelgő országgyűlési választások alkalmával ötpárti kerekasztal-beszélgetést tartottak szakpolitikusok részvételével a Gödör klubban. Az eseményen részt vett Dr. Pusztai Erzsébet az MDF Népjóléti Kabinetjének vezetője; Teleki László, az MSZP országgyűlési képviselője, László Zoltán, a Fidesz részéről, Hell Nagy István az SZDSZ alapítója, valamint Szombati Kristóf, az LMP képviselőjelöltje.
Pusztai Erzsébet felvetésére sokan indulatosan reagáltak. A politikusasszony szerint az MDF kezdeményezését néhányan összekeverik a monoki polgármester heves vitát generáló ötletével.
Teleki László állítja, az elmúlt nyolc évben sok olyan roma integrációs program volt – elsősorban az oktatásban – amelyet a jövőben folytatni kell.
A Fidesz egymillió új munkahelyet ígér, amelyet csak megfelelő szintű oktatással és képzéssel lehet elérni. László Zoltán, a Fidesz fővárosi képviselője úgy véli, hogy a romák számára is ez lehet az integráció egyik útja.
Az SZDSZ képviseletében a párt egyik alapítója, Hell Nagy István jelent meg, aki éles kritikával illette mind a Fidesz, mind az MSZP képviselőjét.
A nemrégiben létrejött Lehet Más a Politika nem kormányzásra készül, hanem konstruktív ellenzéki szerepre. Szombati Kristóf, a párt képviselőjelöltje a leendő kormánypártot ösztökélni kívánja gazdaságélénkítő programok indítására.
Címkék: Athe Sam!FIDESZGödör KlubHell Nagy IstvánLászló ZoltánLehet Más a PolitikaMDFMSZPPusztai Erzsébetroma politikaSzombati KristófTeleki Lászlóválasztásvideó